**Likumprojekta** **"Grozījumi Nekustamā īpašuma valsts kadastra likumā"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts nepieciešams, lai nekustamā īpašuma nodokļa administrēšanas vajadzībām ieviestu speciālo vērtību nekustamā īpašuma nodokļa aprēķinam. Ieviešot jauno kadastrālo vērtību bāzi, ir nepieciešams izstrādāt mehānismu samērīgam nekustamā īpašuma nodokļa aprēķinam. Kā viens no instrumentiem samērīga nekustamā īpašuma nodokļa apjoma noteikšanai, tiek piedāvāts ar projektu ieviest speciālo vērtību nekustamā īpašuma nodoklim, ko aprēķina Nekustamā īpašuma valsts kadastra informācijas sistēmā.Projekts jāpieņem līdz 31.12.2020., tam jāstājas spēkā 01.06.2021.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kadastrālā vērtība jeb masveida kadastrālajā vērtēšanā aprēķināta tirgus vērtība pēc ekonomiskās būtības un normatīviem aktiem ir individuāli aprēķinātās tirgus vērtības aizvietotājs. Tās mērķis ir nodrošināt valsti ar informāciju par nekustamā īpašuma vērtību gadījumos, kad samērīguma dēļ nav racionāli veikt individuālo vērtējumu. Šobrīd kadastrālā vērtība kalpo par pamatu ne tikai nekustamā īpašuma nodokļa aprēķinam, bet arī valsts nodevas aprēķinam darījumos ar nekustamo īpašumu, valsts un pašvaldības zemes nomas maksas aprēķinam, kapitāla pieauguma nodokļa noteikšanai, zemes nomas maksas noteikšanai piespiedu nomas attiecībās u.c. gadījumos. Tā kā kadastrālā vērtība ir tirgus darījumu vērtības aizvietotājs, tad šajos gadījumos ir prasība, lai tā būtu iespējami objektīva un maksimāli tuvināta tirgus vērtību līmenim.Aktuālas kadastrālās vērtības, kas tuvinātas nekustamā īpašuma tirgus vērtību līmenim, ir svarīga zemes pārvaldības sastāvdaļa. Tā ir atbalsta informācija gan teritorijas attīstības plānošanai, gan mājokļu politikas plānošanai, gan tautsaimniecības attīstības novērtēšanai kopumā. Aktuāla kadastrālā vērtība ir informācija, kas svarīga ne tikai valsts pārvaldei, bet arī uzņēmējiem un nekustamā īpašuma īpašniekiem. Objektīva, tirgum tuvināta kadastrālā vērtība nekustamā īpašuma īpašniekam ir atbalsts, plānojot kredītsaistības, īpašuma maiņu vai uzlabošanu. Aktuālas kadastrālās vērtības ir arī pamats taisnīguma principa ievērošanai pie dažādiem valsts vai pašvaldību noteiktiem maksājumiem – nodokļiem, nodevām, nomas maksām.Atbilstoši Nekustamā īpašuma valsts kadastra likuma (turpmāk – Kadastra likums) prasībām, kadastrālai vērtībai jāatbilst nekustamā īpašuma tirgus vērtībai uz noteikto atskaites punktu laikā (atbilstoši šā likuma 69. panta trešajai daļai kadastrālo vērtību bāzi izstrādā atbilstoši situācijai nekustamā īpašuma tirgū, kāda tā bija pusotru gadu pirms kadastrālo vērtību bāzes piemērošanas kadastrālo vērtību aprēķinam (situācija attiecīgā gada 1. jūlijā)).Ņemot vērā, ka spēkā esošā kadastrālo vērtību bāze ir izstrādāta pamatojoties uz 2012., 2013. gada nekustamā īpašuma tirgus informāciju, kā arī ievērojot nekustamā īpašuma tirgus cenu izmaiņu tendences kopš 2013. gada, sagaidāms kadastrālo vērtību pieaugums īpaši tām nekustamā īpašuma grupām, kas iepriekš bija nepilnīgi novērtētas (kā, piemēram, jauno projektu dzīvokļi un mājas).Papildus kadastrālo vērtību pieaugumu visiem īpašumiem veidos kadastrālo vērtību 85 % atbilstības atcelšana 2017. gada maijā (aptuveni 18 – 20 % apmērā).Attiecīgi jauna kadastrālo vērtību bāze tiks aprēķināta pēc jaunās kadastrālās vērtēšanas metodikas, kas apstiprināta ar Ministru kabineta 2020. gada 18. februāra noteikumiem Nr. 103 "Kadastrālās vērtēšanas noteikumi".Lai ierobežotu kadastrālo vērtību pieauguma ietekmi uz nekustamā īpašuma nodokļu apjomu un ņemot vērā sabiedrības iniciatīvu "Par nekustamā īpašuma nodokļa atcelšanu vienīgajam īpašumam" ar grozījumiem Kadastra likumā (turpmāk – projekts) ir piedāvāts ieviest speciālo vērtību nodoklim.Šobrīd speciālā vērtība nekustamā īpašuma nodoklim ir ieviesta lauku zemēm – to atbilstoši likumam "Par nekustamā īpašuma nodokli" kopš 2016. gada papildus kadastrālajai vērtībai aprēķina manuāli ārpus Nekustamā īpašuma valsts kadastra informācijas sistēmas (turpmāk – Kadastra informācijas sistēma). Speciālo vērtību lauku zemēm ieviesa, lai valsts līmenī ierobežotu nekustamā īpašuma nodokļa strauju pieaugumu. Ieviešot speciālo vērtību nodoklim, Kadastra informācijas sistēmā tiktu uzturētas divas vērtības: kadastrālā vērtība un speciālā vērtība nodoklim (nekustamā īpašuma nodokļa vajadzībām no kadastrālās vērtības ar noteiktu algoritmu aprēķināta vērtība).Ieviešot divas vērtības, būtu atrisināts jautājums par kadastrālās vērtības pielietošanu dažādām vajadzībām. Gadījumos, kad ir vajadzīga informācija maksimāli tuvināta tirgus līmenim (kompensācijām par apgrūtinājumu uzlikšanu, kapitāla pieauguma nodokļa aprēķins, valsts un pašvaldības zemes nomai u.c.), piemērotu kadastrālo vērtību. Savukārt nekustamā īpašuma nodokļa vajadzībām tiks piemērota no kadastrālās vērtības ar noteiktu algoritmu aprēķināta speciālā vērtība nodoklim. Saistībā ar speciālās vērtības nodoklim ieviešanu projekts paredz skaidrot terminu "speciālā vērtība nodoklim", noteikt, ka speciālo vērtību nekustamā īpašuma nodoklim aprēķina Kadastra informācijas sistēmā no kadastrālās vērtības, noteikt, ka reģistrētos datus pārbauda ne tikai tad, ja saņemts iesniegums par kadastrālās vērtības pārrēķinu, bet arī, ja saņemts iesniegums par speciālās vērtības nodoklim pārrēķinu, kā arī papildināt likumu ar jaunu XIV nodaļu "Speciālās vērtības nodoklim aprēķins", kurā ir noteikts, ka speciālo vērtību aprēķina dzīvojamajam īpašumam (tiek mainīts vērtības aprēķina princips – šobrīd kadastrālo vērtību aprēķina atsevišķi ēkai un atsevišķi zemei).Speciālo vērtību nodoklim aprēķinās:* individuālām dzīvojamām mājām (viena dzīvokļa mājām un divu dzīvokļu mājām, ja tās nav sadalītas dzīvokļu īpašumos, atbilstoši normatīvajiem aktiem būvju klasifikācijas jomā);
* dzīvokļa īpašumam, kurā ir dzīvojamo telpu grupa;
* dzīvojamajām mājām, kurās nav nevienas telpu grupas;
* dzīvojamo telpu grupai mājās, kuras nav sadalītas dzīvokļu īpašumos vai kuras ir daļēji sadalītas dzīvokļu īpašumos;
* dzīvojamās apbūves zemei (zemes vienības platībai ar lietošanas mērķi no lietošanas mērķu grupām "Individuālo dzīvojamo māju apbūves zeme" un "Daudzdzīvokļu māju apbūves zeme" (turpmāk – dzīvojamās apbūves zeme)).

Dzīvokļa īpašuma un dzīvojamo telpu grupas speciālā vērtība nodoklim sevī ietver arī zemes vienības vērtības daļu, tāpēc atsevišķi zemei vērtība šajos gadījumos netiks rēķināta. Tas atvieglo arī nodokļa administrēšanu, jo nebūs jāpiestāda atsevišķi nodokli par zemes daļu.Nekustamā īpašuma nodokļa aprēķinam speciālo vērtību sāks izmantot no 2022. gada 1. janvāra, kad stāsies spēkā atbilstoši jaunai kadastrālas vērtēšanas metodikai izstrādāta kadastrālo vērtību bāze.Saskaņā ar Tieslietu ministrijas rīcībā esošajiem datiem atvieglojumi mājoklim tiek piemēroti virknē Eiropas valstu. Piemēram, Lietuvā neapliekamais minimums mājoklim ir 220 000 *euro*, bet, ja īpašnieku aprūpē ir trīs vai vairāk nepilngadīgi bērni, neapliekamais minimums ir 286 000 *euro*.[[1]](#footnote-1) Igaunijā atbrīvojums no nekustamā īpašuma nodokļa ir zemei zem mājokļa līdz 1500 kvadrātmetriem[[2]](#footnote-2).Jau šobrīd Latvijā nekustamā īpašuma nodokļa kopējais apjoms ievērojami pārsniedz kaimiņvalstu nodokļa kopējo apjomu (Lietuvas un Igaunijas nekustamā īpašuma nodokļa kopapjoms 2018. gadā 0,2 % no IKP, savukārt Latvijas nekustamā īpašuma nodokļa kopapjoms ir 0,6 % no IKP[[3]](#footnote-3). Turklāt, Latvijas mājsaimniecību maksātspēja ir ievērojami zemāka nekā Igaunijā.Saskaņā ar Tieslietu ministrijas un Valsts zemes dienesta provizoriskajiem aprēķiniem pašvaldību kopējie ieņēmumi no nekustamā īpašuma nodokļa 2022. gadā, salīdzinot ar 2018. gadu, ja tiek apstiprināts projektā un likumprojektā "Grozījumi likumā "Par nekustamā īpašuma nodokli"" ietvertais piedāvājums par neapliekamo minimumu primārajiem mājokļiem, nesamazināsies. Pie vispesimistiskākā scenārija, salīdzinot ar 2018. gada ieņēmumiem, 2022. gadā kopējie ieņēmumi pieaugs par 14 milj. *euro*. Kopējie ieņēmumi no nekustamā īpašuma nodokļa par mājokļiem 2022. gadā pie vispesimistiskākā scenārija varētu samazināties par 33 milj. *euro*, bet ieņēmumi no nekustamā īpašuma nodokļa par zemi – par 14 milj. *euro*. Vienlaikus ieņēmumi pieaugs no nekustamā īpašuma nodokļa par ēkām, kas kopā dod pozitīvu finansiālo efektu. Tādējādi kopējie ieņēmumi no nekustamā īpašuma nodokļa lielākajai daļai pašvaldību, atskaitot atsevišķus Pierīgas novadus, pieaugs. Minētais pieaugums saistīts ar to, ka kadastrālās vērtības pēdējo reizi pārskatītas 2012. gadā un pa šiem gadiem tirgus cenas ir kāpušas vairākos segmentos, kā arī pēdējos 10 gados uzbūvētās ēkas līdz šim nav adekvāti novērtētas un to pašreizējās kadastrālās vērtības, no kurām tiek rēķināts nekustamā īpašuma nodoklis, bieži vien sastāda tikai 40-50 % no to patiesās vērtības.Lai izpildītu projekta prasības, Valsts zemes dienestam ir nepieciešams papildu finansējums 143 022 *euro* apmērā, lai nodrošinātu izmaiņas Kadastra informācijas sistēmā un nodrošinātu informācijas nodošanu pašvaldībām un sabiedrībai pa dažādiem sabiedrības informēšanas kanāliem (portāls kadastrs.lv, kadastra bloku izdrukas (vērtēšanas protokoli), kadastra bloku tīmekļa pakalpe, e-pakalpojumi utt.) |
| 3. | Projekta izstrādē iesaistītās institūcijas un publiskas personas kapitālsabiedrības | Nodokļu politikas plānošanas attīstības komiteja (Finanšu ministrijas parlamentārā sekretāra A.Zakatistova vadībā izveidota komiteja, kas ir valdības koalīciju veidojošo partiju – partiju apvienības "Jaunā Vienotība", politiskās partijas "KPV LV", Jaunās konservatīvās partijas, Nacionālā apvienības "Visu Latvijai!" – "Tēvzemei un Brīvībai/LNNK" un partiju apvienības "Attīstībai/Par!"– izveidota koleģiāla, koordinējoša, konsultatīvā platforma nodokļu politikas jautājumos). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmē fiziskas personas, kuru īpašumā ir dzīvojamā māja vai dzīvoklis un tās tajā ir deklarējušās savu dzīvesvietu, kā arī fiziskas personas, kuru lietošanas tiesības attiecībā uz dzīvojamo māju vai dzīvokli ir reģistrētas zemesgrāmatā un tās tajā ir deklarējušas savu dzīvesvietu.  |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz pienākumu Valsts zemes dienestam noteikt speciālās vērtības, kuras pašvaldības izmantos kā nekustamā īpašuma nodokļa bāzi nekustamā īpašuma nodokļa aprēķināšanas vajadzībām, atvieglojot nodokļa slogu šīs sākotnējās ietekmes novērtējuma ziņojuma (anotācijas) II sadaļas 1. punktā minētai mērķgrupai. |
| 3. | Administratīvo izmaksu monetārs novērtējums | Salīdzinot ar šobrīd spēkā esošo regulējumu, jaunas administratīvās izmaksas neveidojas un projekts tiešā veidā neietekmē administratīvās izmaksas privātpersonām. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 143 022 | 0 | 0 | 0 |
| 2.1. valsts pamatbudžets | 0 | 0 | 0 | 143 022 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -143 022 | 0 | 0 | 0 |
| 3.1. valsts pamatbudžets | 0 | 0 | 0 | -143 022 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -143 022 | X | 0 | 0 |
| 5.1. valsts pamatbudžets | 0 | -143 022 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai izpildītu projekta prasības, Valsts zemes dienestam 2021. gadā ir nepieciešams papildu finansējums 143 022 *euro* apmērā Tieslietu ministrijas budžeta programmā 07.00.00 "Nekustamā īpašuma tiesību politikas īstenošana", lai nodrošinātu izmaiņas Kadastra informācijas sistēmā un nodrošinātu informācijas nodošanu pašvaldībām un sabiedrībai pa dažādiem sabiedrības informēšanas kanāliem (portāls kadastrs.lv, kadastra bloku izdrukas (vērtēšanas protokoli), kadastra bloku tīmekļa pakalpe, e-pakalpojumi utt.):

|  |  |  |
| --- | --- | --- |
| **Informācijas sistēma** | **Stundas (h)** | **Summa EUR ar PVN (48.40 eur/h)** |
| Datu publicēšanas un e-pakalpojuma portāls kadastrs.lv, Latvija.lv (papildinājumu izstrāde) | 967 | 46 803 |
| Nekustamā īpašuma Valsts kadastra informācijas sistēma (izmaiņu speciālo vērtību uzturēšanai) | 594 | 28 750 |
| Nekustamā īpašuma Valsts kadastra informācijas sistēmas Kadastrālo vērtību prognozēšanas sistēma | 1 128 | 54 595 |
| Tīmekļa pakalpes Cadastra Information izmaiņas (kadastra datu bloku papildinājumi) | 266 | 12 874 |
| KOPĀ | 2955 | 143 022 |

Jautājumu par papildu nepieciešamo finansējumu Tieslietu ministrijas budžeta programmā 07.00.00 "Nekustamā īpašuma tiesību politikas īstenošana" 2021. gada 143 022 *euro* apmērā izskatīt Ministru kabinetā likumprojekta "Par valsts budžetu 2021.gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem atbilstoši valsts budžeta finansiālajām iespējām |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi likumā "Par nekustamā īpašuma nodokli", paredzot ieviest neapliekamo minimumu primārajam mājoklim, vienlaicīgi mazinot konkurenci starp pašvaldībām nekustamā īpašuma nodokļa atvieglojumu piemērošanā. Projekts un grozījumi likumā "Par nekustamā īpašuma nodokli" tiks virzīti vienlaikus. |
| 2. | Atbildīgā institūcija | Tieslietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties noteikumos Nr. 970 noteiktajā kārtībā, publicējot paziņojumu par līdzdalības procesu Tieslietu ministrijas mājaslapā https://tm.gov.lv/lv/cits/pazinojums-par-lidzdalibas-iespejam-likumprojekta-grozijumi-nekustama-ipasuma-valsts-kadastra-likuma un Ministru kabineta mājaslapā sadaļā "Ministru kabineta diskusiju dokumenti". |
| 2. | Sabiedrības līdzdalība projekta izstrādē | Projekts publicēts Tieslietu ministrijas tīmekļa vietnē [https://tm.gov.lv/lv/cits/pazinojums-par-lidzdalibas-iespejam-likumprojekta-grozijumi-nekustama-ipasuma-valsts-kadastra-likuma 2020. gada](https://tm.gov.lv/lv/cits/pazinojums-par-lidzdalibas-iespejam-likumprojekta-grozijumi-nekustama-ipasuma-valsts-kadastra-likuma%202020.gada) 14. janvārī. Sabiedrības pārstāvji varēja iesniegt rakstisku viedokli par projektu un tā sākotnējās ietekmes novērtējuma ziņojumu (anotāciju) līdz 2020. gada 29. janvārim Saņemti 9 fizisko personu priekšlikumi un 1 Jūrmalas pilsētas domes priekšlikums. |
| 3. | Sabiedrības līdzdalības rezultāti | Kopumā sabiedrības pārstāvji atbalsta projektu.Sabiedrības viedokļi ir apkopoti likumprojekta "Grozījumi likumā "Par nekustamā īpašuma nodokli"" sākotnējās ietekmes novērtējuma ziņojuma (anotācijas) 2. pielikumā "Sabiedrības līdzdalības laikā saņemtie viedokļi par likumprojektu "Grozījumi Nekustamā īpašuma valsts kadastra likumā" un "Grozījumi likumā "Par nekustamā īpašuma nodokli"", ar kuriem rosināts atcelt vai būtiski samazināt nekustamā īpašuma nodokli (NĪN) primārajam mājoklim". Priekšlikumi, kas skar nekustamā īpašuma nodokļa politikas jautājumus un pārsniedz Tieslietu ministrijas izstrādāto likumprojektu tvērumu, likumprojekta "Grozījumi likumā "Par nekustamā īpašuma nodokli"" sākotnējās ietekmes novērtējuma ziņojuma (anotācijas) 2. pielikumā nav attēloti. Attiecīgi priekšlikumi ir apspriežami kopā ar Finanšu ministriju kā atbildīgo institūciju par nekustamā īpašuma nodokļu politikas izstrādi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas. Valsts zemes dienests nodrošinās speciālo vērtību aprēķinu esošo resursu ietvaros.  |
| 3. | Cita informācija | Nav. |

Iesniedzējs:

Tieslietu ministrijas valsts sekretārs R.Kronbergs

Kučāne 67046138

Jevgenija.Kucane@tm.gov.lv

1. https://www.e-tar.lt/portal/en/legalAct/TAR.B4FAA1DD73CF/XcEpUlkGTQ [↑](#footnote-ref-1)
2. https://www.lsm.lv/raksts/zinas/ekonomika/parskats-ka-rekina-ipasuma-nodokli-eiropa.a229963/ [↑](#footnote-ref-2)
3. https://appsso.eurostat.ec.europa.eu/nui/show.do?query=BOOKMARK\_DS-471199\_QID\_-237EF2DA\_UID\_-3F171EB0&layout=UNIT,L,X,0;TIME,C,X,1;NA\_ITEM,L,Y,0;GEO,L,Y,1;SECTOR,L,Z,0;INDICATORS,C,Z,1;&zSelection=DS-471199INDICATORS,OBS\_FLAG;DS-471199SECTOR,S13\_S212;&rankName1=SECTOR\_1\_2\_-1\_2&rankName2=INDICATORS\_1\_2\_-1\_2&rankName3=UNIT\_1\_2\_0\_0&rankName4=TIME\_1\_0\_1\_0&rankName5=NA-ITEM\_1\_2\_0\_1&rankName6=GEO\_1\_0\_1\_1&rStp=&cStp=&rDCh=&cDCh=&rDM=true&cDM=true&footnes=false&empty=false&wai=false&time\_mode=NONE&time\_most\_recent=false&lang=EN&cfo=%23%23%23%2C%23%23%23.%23%23%23 [↑](#footnote-ref-3)